Det tyske språket som i dag blir talt langt utover rekkevidden av det tidligere Alemannia er blitt kalt for alemannisk tysk, og regnes blant undergruppene av høytyske språk. Alemanniske runeinskripsjoner, slik som de på Pforzen-spennen, er blant de tidligste vitnemål på gammelhøytysk. Det høytyske konsonantskiftet er antatt å ha skjedd en gang rundt 400-tallet, enten blant alemanner eller blant langobarder; før dette skiftet var den dialekten som ble snakket av alemanniske stammer, noe forskjellig fra andre vestgermanske folk.